NaiveNeuron/SloPal huggingface dataset:
Osuský, Peter, poslanec NR SR (2020-04-24):
Ďakujem pekne. Pán poslanec Taraba, samozrejme, ten boj proti hoaxom nie je zďaleka slovenským špecifikom, a ak sa objavuje v tomto programovom vyhlásení niečo o hoaxoch a o boji proti nim, tak, samozrejme, je rozdiel, pretože pred ôsmimi či dvanástimi rokmi svet nebol natoľko náchylný a aj ovlyvňovateľný hoaxmi, ako je to teraz. A teraz nehovorím len o politických hoaxoch a ovplyvňovaní volieb alebo čohokoľvek, ale i o nehoráznostiach typu pitia Sava ako terapie proti všetkému alebo cesnaku, ktorý lieči všetky druhy rakoviny a ešte aj kúsok za roh, alebo o iných nehoráznostiach. Zápas s hoaxmi je potrebný, dobrý a mal by sa viesť férovo, ja verím, že sa tak viesť bude v oblasti zdravotníckej, v oblasti očkovaní i v oblasti politickej. Pokiaľ ide o kolegu Blanára, ten blog, ktorý sa vytvoril, niekto by povedal slovami klasikov, že je to poznaná nutnosť. No jednoducho tak to matematicky vypálilo, že si tlieskate navzájom pri vystúpeniach a že spolu hlasujete. To je fakt a dialo sa to už v končiacej minulej koalícii, takže to nie je nič šokujúceho a celkom dobre ste žili s tým, že prechádzali veci i vďaka tomu, že tento blok sa vtedy začal formovať. A pokiaľ ide o Ondra Dostála, ďakujem mu veľmi pekne za uznanie, že hádam prvýkrát na tomto fóre zaznelo niečo o krajine, s ktorou sme priatelia, s ktorou, keď som bol prorektor, sme zakladali prvé výmeny študentov sinológie z našej univerzity a som jednoducho presvedčený, že je dobrá cesta ctiť demokracie.
Grendel, Gábor, podpredseda NR SR (2020-11-05):
Ďakujem, pán minister, prosím, zaujmite miesto pre navrhovateľov. Dávam slovo spravodajcovi, ktorého určil navrhnutý gestorský výbor pre financie a rozpočet, predsedovi tohto výboru pánovi poslancovi Mariánovi Viskupičovi.
B. Bugár, podpredseda NR SR: (2004-03-04):
Pani poslankyňa Dubovská, nech sa páči. D. Dubovská, poslankyňa: Ďakujem, pán predsedajúci, za slovo. Vážené kolegyne, vážení kolegovia, dovoľte, aby som sa tiež vyjadrila k predmetnému návrhu. Chcem povedať asi toľko, že je naozaj veľmi potrebné sa zamyslieť nad tým, čo nám tu práve pani predkladateľka tohto návrhu predložila. Je to záležitosť, ktorou vlastne supluje to, čo mala naša vláda spraviť. Je veľmi dôležité si uvedomiť naše vlastné hodnoty a práve na ramenách tých najzodpovednejších predstaviteľov tohto štátu, a tým myslím na čelných vládnych činiteľov, tak ako to povedal aj môj predrečník, teda na samotnom premiérovi by malo byť to, aby dosť rázne vyjadril náš nesúhlas s postojom vlád jednotlivých členských štátov voči nášmu štátu. Myslím si, že nie sme nejakí treťoradí alebo druhoradí občania Európy a je dosť dôležité, aby to bolo dosť rázne povedané aj verejnosti v európskych štátoch. Chceme byť plnohodnotným členom Európskej únie a to práve záleží od politikov, od politikov, ako pripravia budúcnosť, ktorú chceme osláviť naším vstupom. Ja som za to, pán predrečník, aby sme oslávili náš vstup do Európskej únie, ale som aj za to, aby sme mali čo oslavovať, aby sme sa postarali naozaj o lepšiu budúcnosť. Chodím takisto ako vy, počula som po školách, stretávam sa so študentmi, kde to najviac cítiť, ten skepticizmus mládeže o našej budúcnosti, že politici ho nie dostatočne obhájili a vyjednali. Preto naozaj aj ja budem žiadať od kolegov z klubu, aby sme podporili predmetný návrh. Ďakujem.
Karahuta, Jaroslav, poslanec NR SR (2021-02-03):
Ešte gestor. (Prerušenie vystúpenia predsedajúcim.)
Madej, Róbert, poslanec NR SR (2014-06-24):
Ďakujem pekne, vážený pán predseda Národnej rady, vážené panie poslankyne, vážení páni poslanci. V rozprave vystúpili piati poslanci Národnej rady Slovenskej republiky. Pozmeňovacie návrhy podali pani poslankyňa Vitteková, pani poslankyňa Kučerová a pán poslanec Kaník. Najprv však budeme hlasovať o návrhoch podaných v rozprave, ktoré podala pani poslankyňa Žitňanská a to je o prvom návrhu vrátiť návrh zákona predkladateľom na dopracovanie.
Budaj, Ján, poslanec NR SR (2016-10-25):
No mrzí ma, že predsedáte teraz práve vy, lebo vidím, že ja sa chcem prihovoriť ku koalícii a dať jej dobré rady a neviem, či mám, či to tam doznie. Predovšetkým treba povedať, že ofenzíva opozície a Matovič vôbec ako osoba očividne poriadne vystrašili pánov zo SNS, v MOST-e a v SMER-e, lebo navonok mu nadávate všetci do šašov, ale kvôli nemu prijímate zákon, meníte pracovný poriadok parlamentu, čo sa za celé roky neudialo. Čiže ak ho tak podceňujete, mali ste sa preniesť nad tie jeho verbálne prejavy alebo nad nejaké tie jeho vizuály. Lenže je to zrejme celkom inak. Neuvedomujete si, a teraz prejdem k tej rade, lebo mám len dve minúty a keďže vám chcem pomôcť, tak druhú minútu musím využiť na tú pomoc. Spomeňte si, ako Robert Fico vstúpil do kampane OĽANO, teda na pomoc kampani OĽANO a statočne útočil do Matoviča, až kým mu zhruba nezdvojnásobil percentá. Tento bravúrny výkon určite ste v SMER-e neraz komentovali a, v úvodzovkách, dobre ste sa nasmiali na tejto nezmyselnosti, že Robert Fico v podstate vyzdvihol Matoviča, urobil si z neho sparring partnera a zabezpečil mu voličov. Vážení, teraz idete to isté urobiť druhý raz. A keď niekto tú istú chybu urobí druhý raz, to už nebude omyl, tam je závada potom hlbšie. Čiže dobre vám radím, nepomáhajte neustále Igorovi Matovičovi, stačilo.
M. Číž, podpredseda NR SR: (2007-12-06):
Teraz sa prosím, pýtam sa, kto sa do rozpravy hlási ústne. Pán poslanec Martin Fronc. Ešte niekto prosím? Pokiaľ nikto, uzatváram možnosť prihlásiť sa do rozpravy ústne a slovo odovzdávam pánovi poslancovi Froncovi.
Raši, Richard, podpredseda vlády SR pre investície a informatizáciu (2019-10-17):
Ďakujem veľmi pekne, pán predsedajúci a zároveň podpredseda Národnej rady, gratulujem k zvoleniu a držím vám palce v tejto dôležitej funkcii, aby ste ju zvládli, ako zvykne hovoriť náš predseda vlády, dôstojne. Takže, vážený pán poslanec a zároveň pán podpredseda Národnej rady, vládny návrh rozpočtu verejnej správy na roky 2020 – 2022 bol schválený s deficitom na úrovni 0,49 % HDP. Každý rozpočet predstavuje plán. Na to, aby ste ho vedeli zostaviť, potrebujete poznať základné parametre, od ktorých sa môžete odraziť. V prípade rozpočtu ide o makroekonomickú prognózu a na ňu nadväzujúcu prognózu daňových a odvodových príjmov. V prípade zostavovania rozpočtu máte určitú výhodu v tom, že obe tieto prognózy sú predmetom rokovania výborov, v ktorých sú parametre týchto prognóz diskutované a výsledkom posledného rokovania je, že prognózu daňových a odvodových príjmov hodnotili členovia ako realistickú. Minulosť nás ale naučila, že ekonomický vývoj je veľmi živá veličina, ktorá sa nie vždy vyvíja tak, ako by sme si analyticky naprognózovali. Rozpočet ako každý iný plán teda v sebe nesie vždy určitú mieru rizík a v prípade ich materializácie je potrebné v závislosti od ich výšky na ne priebežne reagovať. Uvedené platí nielen z pohľadu budúcoročného rozpočtu, ale boli sme toho napríklad aj svedkami v tomto roku. Posledná makroekonomická prognóza potvrdila, že najlepšie časy ekonomiky má už Slovensko za sebou, a prišlo ochladenie, ktoré sa prejavilo aj na príjmovej strane rozpočtu už od tohto roka. Zmenili sa tak pomerne významne parametre, na ktorých bol tohtoročný rozpočet zostavený. Zároveň vznikla v priebehu roka potreba dofinancovania sektoru zdravotníctva. Výsledkom je, že odhad na tento rok revidujeme na 0,68 % hrubého domáceho produktu, čo by v prípade jeho naplnenia sa aj tak predstavovalo najlepší výsledok hospodárenia Slovenska. Ako minister financií máte k dispozícii nástroje, ktorých použitie závisí aj od času, ktorým disponujete. V prípade potreby legislatívnych úprav, či už na strane príjmov, alebo výdavkov, viete reagovať aj na aktuálny vývoj, ale zvyčajne si tieto opatrenia vyžadujú dlhší reakčný čas. Ďalším nástrojom je riadenie výdavkov. A práve tento nástroj sa v týchto dňoch realizuje. Po mojich viacnásobných apeloch na kolegov s potrebou šetrenia v tomto roku im bolo doporučené, doručené oznámenie o konkrétnej výške šetrenia, ktoré od nich v tomto roku očakávam – teda očakáva pán minister financií – v celkovej výške 214 mil. eur. V týchto dňoch sú doručované ich návrhy, ktoré budú posudzované a následne sa pristúpi k viazaniu. Ďakujem pekne, skončil som.
Hrnčiar, Andrej, podpredseda NR SR (2018-09-13):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera dvanástej hodiny 37 otázok na predsedu vlády a 34 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Petra Pellegriniho, aby oznámil, kto z členov vlády bude odpovedať na otázky za neprítomných členov vlády.
Kollár, Boris, predseda NR SR (2022-06-22):
Vážené pani poslankyne, vážení páni poslanci, pokračujeme v prerušenom rokovaní hlasovaním v druhom čítaní o zákone o financovaní voľného času dieťaťa vrátenom prezidentkou Slovenskej republiky na opätovné prerokovanie Národnou radou, tlač 1069. Spoločným spravodajcom z výboru pre financie a rozpočet je poslanec György Gyimesi, ktorého prosím, aby hlasovanie uvádzal podľa pripomienok prezidentky. Na prijatie zákona vráteného prezidentkou Slovenskej republiky je potrebný súhlas nadpolovičnej väčšiny všetkých poslancov, čiže 76 a viac. Rovnakou väčšinou sa schvaľujú aj pripomienky prezidentky. (Hlasovanie o Zákone z 24. mája 2022 o financovaní voľného času dieťaťa a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 1069.)
M. Číž, podpredseda NR SR: (2008-04-03):
(Hlasovanie.) Prítomných 125 poslancov, za návrh 121 poslancov, zdržal sa 1 poslanec, nehlasovali 3 poslanci. Konštatujem, že uvedené návrhy zo spoločnej správy sme schválili.
Záborská, Anna, poslankyňa NR SR (2022-02-25):
Ďakujem veľmi pekne, vážení kolegovia. K faktickej poznámke pánov kolegov Tarabu a Kotlebu by som povedala len toľko, že keď si prečítate ešte raz alebo vypočujete zo záznamu môj prejav, tak zistíte, že vaše reakcie boli bezpredmetné. Ten môj prejav nebol o tom, čo ste vy hovorili, nehovoriac o tom, že ja osobne bola som zásadne za vojnu v Iraku aj v Kuvajte, považovala som to za nespravodlivú vojnu a proti preletom v Juhoslávii som hlasovala v tomto parlamente. Skutočne, že, ešte raz, znovu vyzývam, nevracajme sa alebo nevyťahujme teraz rozbroje, ktoré sú medzi nami. Dokážeme len spoločne zastaviť to, čo sa deje na východ od našich hraníc, a je to strašné. Ďakujem pekne. (Potlesk.)
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 139, za 104, proti 18, zdržalo sa 16, nehlasoval 1. Uvedený návrh sme schválili.
P. Hrušovský, predseda NR SR: (2005-03-21):
Nech sa páči, pán poslanec.
Paška, Pavol, predseda NR SR (2014-06-25):
A na kedy?
Mikulec, Roman, minister vnútra SR (2022-12-01):
Samozrejme, príde k tomu vtedy, pokiaľ tie informácie budú v stave, kedy budú môcť byť referované verejnosti. Tak ako som spomenul, momentálne prebieha preverovanie všetkých možných relevantných skutočností aj v spolupráci so spravodajskými službami, takže v súčasnosti nie je možné povedať viac.
P. Hrušovský, predseda NR SR: (2004-10-26):
(Hlasovanie.) 139 prítomných, 139 za návrh. Národná rada Slovenskej republiky vládny návrh zákona schválila. Ospravedlňujem sa teraz pánovi poslancovi Janišovi, ale ho poprosím, aby z poverenia gestorského výboru predniesol návrhy hlasovaní k vládnemu návrhu zákona o energetike a o zmene niektorých zákonov (tlač 813). Nech sa páči, pán poslanec.
B. Bugár, podpredseda NR SR: (2006-03-16):
(Hlasovanie.) Prítomných 106, za 87, proti 12, zdržali sa 3, nehlasovali 4. Konštatujem, že tieto body zo spoločnej správy sme schválili. D. Podracká, poslankyňa: Vážený pán predsedajúci, hlasovali sme o všetkých pripomienkach, dajte preto hlasovať o postúpení návrhu zákona do tretieho čítania ihneď.
Hort, Milan, podpredseda NR SR (2011-04-05):
Pán poslanec Žiga, nech sa páči, ďalší s faktickou poznámkou.
Suja, Miroslav, poslanec NR SR (2023-03-21):
Ďakujem za slovo, pán predsedajúci. Ja by som len v krátkosti chcel zhrnúť, že aj Svit, aj Liptovské Revúce, Važec, Banská Štiavnica, kde sme bojovali niekedy viacerí kolegovia z opozície, niekedy každý jednotlivo, kto ako to mal bližšie. Podarilo sa nám zastaviť tieto bláznovstvá. Ako príklad, vážení kolegovia, chcem určiť jeden prípad z Banskej Štiavnice, keď za územia európskeho významu alebo za územia, ktoré sú hodné ochrany, určili títo blázni ekoteroristi aj prístupovú cestu na Počúvadlo, aj asfaltové parkovisko na Počúvadle a podobne. Tak aspoň vidíme, že akí profesionáli toto pripravujú. Jednoducho to preklopili z Googlu map a dali to všetko. Išlo i o kvantitu územia a vôbec nepozerali, čo kde sa nachádza. Bol problém tam s krajinnými ekológmi, ktorí zásadne nesúhlasili s týmto návrhom vyhlasovania území európskeho významu. Boli to odborníci, ktorí povedali, že v Štiavnici konkrétne sú možno dve veci, ktoré sú vhodné na ochranu, ináč celá tá Štiavnica je vhodná na turizmus. Nikto nepočúval absolútne nikoho. A vravím, že ak takto chceme pokračovať ďalej, tak nieže vyľudníme ten vidiek a zabijeme, ale vlastne znehodnotíme celé laznícke osídlenie na Slovensku. A ako hovoria ľudia žijúci na vidieku, Slovensko bez vidieka nie je Slovensko. Mali by sme si to uvedomiť a nie prijímať takéto opatrenia ako ďalší príklad z Banskej Štiavnici, kde majiteľ nejakého rodinného domu vynde z predzáhradky a je rovno na území európskeho významu a nemá tam čo robiť, hoci to je jeho pozemok. Má k nemu právnický vzťah, ale už cezeň nemôže chodiť. Alebo má ohradenú ohradu, kde bez jeho vedomia vstúpili nejakí... ja neviem, čo to už mohli byť, ktorí vytyčujú trasy pre turistov a namaľovali mu turistickú trasu krížom cez jeho ohrady, kde má dobytok a podobne. Pritom ich tam vôbec nepustil. Ďalšia vec taká. Chcú si stavať prístrešky pre zvieratá, ktoré sú tam desiatky rokov, a tie sa, niektoré sa už rozpadli, generácie, a musia požiadať o stanovisko. Tak štátna ochrana prírody im povedali, nedostanú, nesúhlasíme s tým, lebo v budúcnosti, v budúcnosti sa tam uvažuje, že tam budú územia európskeho významu. To znamená, že aj tie, ktoré nenavrhnú za vyhlásenie, ani tam im nedovolia rozvíjať daný región. Čo má za následok, že tí ľudia stade odchádzajú alebo dožívajú a mladí tam neostávajú. Tak bol by som rád, keby tento návrh prešiel, podľa mňa je to veľmi dobrý návrh a budeme hlasovať za. Hlasovanie by malo byť zajtra o jedenástej. Ďakujem.
P. Hrušovský, podpredseda NR SR: (2002-04-04):
M. Suchár, poslanec: Takže ako o prvom dám, ak nebudú z pléna iné návrhy pozmeňujúce, hlasovať o návrhu gestorského výboru, že odporúča Národnej rade Slovenskej republiky návrh poslancov Jozefa Kužmu a Alexandra Slafkovského na vydanie zákona o zákaze šikanovania fyzických a právnických osôb orgánmi verejnej moci a o zmene a doplnení niektorých ďalších zákonov vrátiť navrhovateľom na dopracovanie. V prípade, že to v pléne hlasovaním neprejde, dám potom hlasovať o tých 9 návrhoch, ktoré schválil gestorský výbor. Ďakujem, skončil som, prosím, pán predsedajúci, keby ste otvorili rozpravu.
Glváč, Martin, podpredseda NR SR (2017-12-01):
Ďalší vystúpi pán poslanec Mihál, nech sa páči. (Reakcie z pléna.) Pán poslanec Beblavý, poprosím kľud v sále. Dovidenia.
Poliačik, Martin, poslanec NR SR (2016-11-22):
Nuž, je zaujímavé, že ľudia, ktorí – jeden z nich bol učiteľ a druhý z nich bol podnikateľ – tak nevedia odčítať z jedného jednoduchého prejavu základnú matematiku. Ja som povedal, že či to bude 2,5-násobok, alebo 2,7- alebo 2,9-, alebo súčasná suma plus valorizácia, alebo bez nej, je mi to jedno. Ale Igor Matovič a pán Kotleba z toho okamžite vyčítajú, že chcem zvyšovať platy, tak ja už neviem, že ako jasnejšie sa mám vyjadriť, že mne ide v prvom rade o systémové riešenie a nie o to, aby sme tu zarábali viac. Ako jasnejšie to mám povedať, Igor? Mne ide o jednu jednoduchú vec: nepodieľať sa na divadle, ktoré si tento rok spustil ty. To je celé. Je tu, presne ako povedal Ondrej Dostál, jedno systémové riešenie, za ktoré sme hlasovali všetci, ktorí sme tu vtedy boli, a to bol vzorec, ktorý je tzv. Sulíkov vzorec a platí dodnes. Ak s tým nie sme spokojní, je tu teraz väčšina a vláda a parlamentná väčšina, ktorá s tým môže niečo spraviť. Kým to nespravia, ja už nie som ochotný každý rok podieľať sa na tom, aby sme týmto populistickým divadielkom vždycky ľuďom iba dvíhali tlak. Proste už nechcem. A v klube sme sa zhodli na tom, že to nechceme takisto. A nech si väčšina vymyslí nové pravidlo alebo nás k tomu prizve, alebo sa na ňom dohodneme všetci, to mi je jedno, ale nastavme už konečne po každoročných apeloch, s ktorými som sem ja osobne chodil, niečo, čo bude fungovať, aby sme takýmto divadielkam raz a navždy jednoducho zabránili. Ďakujem.
Kollár, Boris, predseda NR SR (2022-12-08):
Ďakujem pekne. Veľmi dobre viete, že my máme veľmi taký negatívny postoj k prijímaniu takýchto reštrikčných opatrení. Lebo ja sa pýtam, kto bude strážiť strážcov? A skutočne musím súhlasiť s tým, že vždy ten, kto je pri moci, si môže vysvetľovať pravdu úplne inak a tá pravda môže byť veľmi, veľmi posunutá. Vidíme to tunák dnes a denne v občianskej spoločnosti, že sa dajú zneužívať rôzne veci a nebudem to tuná hovoriť. Včera sa o tom tuším dosť veľa debatovalo. Takže už len toto by nám chýbalo, aby sme si vypínali weby a ja za seba môžem povedať, že keď sa to neopraví alebo nestiahne, tak hnutie SME RODINA za to nebude hlasovať. Ďakujem pekne. (Potlesk.)
R. Fico, predseda vlády SR: (2009-03-11):
Páni poslanci, to, čo ste teraz povedali vo svojich faktických pripomienkach, je to, prečo som ja sľúbil, že keď prehrám voľby, nikdy si nesadnem do tejto poslaneckej lavice. Vy máte plné ústa ľudí? Vy? Vy si nespomínate, ako ste ošklbali invalidov? Dvadsaťtisíc invalidom ste zobrali invalidné dôchodky, palice ste im zobrali, zobrali ste im invalidné dôchodky – takto ste šetrili peniaze v štátnom rozpočte! (Potlesk.) Vy mňa chcete poučovať? Vy mňa chcete poučovať, pán Brocka, čo ste urobili takéto sociálne špinavosti, že ste brali ľuďom palice, vy nás chcete poučovať o sociálnej politike?! Myslím si, že toto je dôvod, prečo ja nikdy si nesadnem do lavice ako opozičný poslanec a nebudem vykrikovať na novú vládu, pretože vám dvom nezostáva nič iné, len byť ticho za to, čo ste napáchali na pozíciách ako poslanci, ako ste napáchali ako členovia vlády. Môžete sa akurát len hanbiť! Obviňovať túto vládu a hovoriť tejto vláde o ľuďoch, o pracujúcich ľuďoch – kde ste boli osem rokov?! Osem rokov ste kašľali na pracujúcich ľudí a dnes sa tvárite ako najväčší zástancovia! (Potlesk.) Teraz ale vecne k pánovi Dzurindovi. Pán poslanec Dzurinda, ja som za to, aby ste využili ten priestor, ktorý teraz bude v podobe návrhov zákonov, a predkladajte v tých návrhoch zákonov vaše návrhy, ktoré máte. Demokracia je taká, buď získate podporu na vaše návrhy, alebo nezískate. Ak je otvorený zákon o dani z príjmov, napríklad, môžete sa postaviť a môžete návrh predložiť – buď získate podporu, alebo nezískate podporu. Ale načo je dobré zvolávať schôdzu Národnej rady bez programu štyri hodiny alebo päť hodín po tom, čo zvolá riadnu schôdzu predseda Národnej rady? Toto je celý problém. Jednoducho ja vás vyzývam, aby sme nepolitikárčili, pokiaľ ide o politikov. (Reakcie z pléna.) Takže ešte raz opakujem, predseda Národnej rady zvolal schôdzu vo štvrtok večer a v piatok ráno posielal informáciu, vy ste došli poobede. Ďakujem pekne.
P. Hrušovský, predseda NR SR: (2003-10-31):
(Hlasovanie.) 121 prítomných, 45 za, 8 proti, 68 sa zdržalo. Neschválili sme pozmeňujúci návrh pod B. Budeme hlasovať teraz, pán poslanec Vážny.
Laurenčík, Milan, podpredseda NR SR (2022-03-23):
Ďakujem. Na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Miroslav Suja, nech sa páči.
Daniš, Zoltán, poslanec NR SR (2013-01-31):
Ďakujem pani predsedajúca. Vážený pán poslanec, hneď úvodom chcem prehlásiť, že na rozdiel od vás tento zákon vítam a rozhodne ho podporím. Určite ho uvíta aj väčšina podnikateľských subjektov, hlavne z radov tých poctivých dodávateľov. Tak ako to aj úvodom uviedol pán minister Kaliňák, ide o zásadnú novelu, ktorá posilňuje súťažný princíp s dôrazom na záujem štátu, a hlavne posilňuje otvorenosť procesov verejného obstarávania. Osobitne oceňujem tie oblasti zmien, ktoré sa dotýkajú zavedenia zákazu dodatkov o cene plnenia a zavedenie princípu znižovania ceny pri opakovaných dodaniach, ako aj posilnenie princípu ekonomicky najvýhodnejšej ponuky a úpravy mimoriadne nízkej ceny. Veľkým prínosom je rozhodne zavedenie systému referencií kvality a ratingu dodávateľov. Nakoniec chcem zdôrazniť zmenu systému vo vzťahu k zoznamu podnikateľov a zavedenie sankcií zákazu účasti na obstarávaní. Ďakujem.
Fico, Robert, poslanec NR SR (2022-02-25):
Pán podpredseda, ja si myslím, že si zaslúžime nejaké vysvetlenie. Predsa ste nás informovali, že potrebujete dve prestávky na prípravu nejakého pozmeňujúceho návrhu. Vystúpil pán poslanec Hattas, kde sme teda predpokladali, že niečo bude podané. Načo boli tie prestávky potom dobré. O čo ide? Prosíme vysvetlenie, o čo ide.
B. Bugár, podpredseda NR SR: (2004-12-10):
Dávam slovo členovi výboru pre zdravotníctvo pánovi poslancovi Miroslavovi Chovancovi, aby informoval Národnú radu Slovenskej republiky o prerokovaní tohto návrhu vo výboroch. Nech sa páči, máte slovo.
Sulík, Richard, poslanec NR SR (2012-08-03):
Ďakujem pekne. No, Dano, je to presne, ako vravíš. Zavádzame také zmeny, ktoré nemotivujú tvoriť hodnoty, ktoré zvýhodňujú ľudí, ktorí čakajú, že štát sa o nich postará. Len štát sme my. História pozná veľa príkladov, kde si ľudia mysleli, že veď štát sa o nás postará, ten nám bude platiť naveky dôchodky. Úplne aktuálny príklad je v Grécku. Tam majú teda mimoriadne silný prvý pilier a občania sa na to spoliehali. Veď záväzkov štátu, veď štát má peniaze a štát sa o nás postará. A vidíme, ako dopadli. Jednoducho čísla nepustia. Nepustí ani demografický vývoj. A keď raz sa za povedzme najbližších 20 alebo 30 rokov výrazne zmení pomer tých, ktorí sú ekonomicky aktívni, k tým, ktorí potrebujú ten dôchodok, tak jednoducho úplne jedno, čo ten štát nasľuboval, ale nie je možné tieto sľuby dodržať. V Grécku momentálne zažívajú mimoriadne nepekné obdobie, kedy sa o 10, 20, 30 % znižujú dôchodky. Všetci ľudia vedia, že to stačiť nebude, že tie dôchodky sa budú musieť ďalej znižovať a že sa bude musieť predlžovať vek odchodu do dôchodku. Druhý pilier rieši presne toto. Dáva zodpovednosť do rúk ľuďom, dáva starostlivosť o ich budúci dôchodok do ich rúk, a preto sa deje mimoriadne veľký hriech práve dnes a ešte aj navyše pokútnym spôsobom v skrátenom legislatívnom konaní a tie škody, ktoré dnes vzniknú, bude trvať možno pol generácie, dokým budú znovu napravené. Ďakujem.
Petruchová, Silvia, poslankyňa NR SR (2016-06-17):
Ďakujem, ja by som tiež chcela pripomenúť, že rozdiely v ohodnocovaní matiek ukazujú, že niektoré činnosti sú u nás dôležitejšie ako iné a napríklad pozícia ženy v domácnosti je v tejto spoločnosti niečo menejcenné. V podstate podľa mňa takúto pozíciou ani nepoznáme. Väčšina ľudí, si myslím, že takéto označenie nepozná. Myslím si, že práve zvýšenie tohto príspevku môže byť, aj toto, prvým krokom k tomu, aby sa to zmenilo, pretože ten príjem do rodiny by sa zvýšil. A tiež chcem len pripomenúť, že, to, čo už tu bolo niekoľkokrát povedané, je dôležitá možnosť výberu. A ešte tiež, že vyšší počet detí znamená viac ľudí, ktorí budú prispievať na dôchodky. Ďakujem.
Grendel, Gábor, podpredseda NR SR (2021-11-03):
Pán poslanec Beluský.
Jarjabek, Dušan, poslanec NR SR (2022-09-22):
Ďakujem veľmi pekne, pán podpredseda. Veľmi krátko. Ja sa skutočne veľmi teším tomu, čo tu odznelo. Na jednej strane to podanie ruky, nielen teda politické, aj profesné. Na druhej strane ako som veľmi rád, že teda všetci môžeme skonštatovať, že je tu zmena atmosféry v tejto snemovni. Táto snemovňa začína rozmýšľať profesne a nie politicky, proste je tu úprimná snaha vyriešiť tento problém. A ja sa veľmi teším aj z tej reakcie koaličných poslancov. Viete, kto neprijme podanú ruku, je hlupák. No, tak ako to mám inak povedať? A ja som veľmi rád, že drvivá väčšina koalície v tejto snemovni pochopila a hlavne tí odborníci a profesne znalí ľudia, ktorí sa na čele s pánom ministrom, ktorí ako rozmýšľajú ako ďalej z tohto marazmu. Proste že sú to ľudia, ktorí pochopili, že teda tuto je problém, kde každá politická prekáračka je jednoducho trápna. A k tomuto prispel pán predseda Fico, za čo mu chcem veľmi pekne poďakovať a takisto poďakovať aj všetkým tým, ktorí túto situáciu pochopili a prispeli k zmene tej atmosféry, tak ako prispeli, čo sme teda počuli vo faktických poznámkach. Tak ešte raz ďakujem a som veľmi rád, že v druhom čítaní sa budeme o tomto zákone baviť profesne a odborne.
M. Číž, podpredseda NR SR: (2009-02-05):
Šiestu otázku položil pán poslanec László Köteles. Položil ju podpredsedovi vlády Slovenskej republiky pre vedomostnú spoločnosť, európske záležitosti, ľudské práva a menšiny Dušanovi Čaplovičovi. Otázka znie: „Pán podpredseda, kedy bude obnovené vysielanie v maďarskom jazyku v údolí Bodvy (okres Košice – okolie)?“ V zmysle oznámenia predsedu vlády odpovedať bude pán minister kultúry. Má slovo. Prosím oznámiť ukončenie odpovede.
Becík, Branislav, poslanec NR SR (2024-06-12):
Vážený pán predsedajúci, vážené pani poslankyne, páni poslanci, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, tlač 231, podáva Národnej rade v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku spoločnú správu výborov. Národná rada uznesením č. 223 z 3. apríla 2024 pridelila predmetný návrh zákona na prerokovanie týmto výborom: ústavnoprávnemu výboru, výboru pre verejnú správu a regionálny rozvoj a výboru pre ľudské práva a národnostné menšiny. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: ústavnoprávny výbor uznesením č. 99 zo 6. júna 2024 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Výbor pre verejnú správu a regionálny rozvoj uznesením č. 35 z 11. júna 2024 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Výbor pre ľudské práva a národnostné menšiny s návrhom zákona nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku... (K spravodajcovi pristúpil iný poslanec a krátko sa s ním rozprával mimo mikrofónu. Spravodajca sa obrátil na predsedajúceho a nakrátko odišiel od rečníckeho pultu.)
Kollár, Boris, predseda NR SR (2020-03-20):
S ďalšou faktickou poznámkou vystúpi pán poslanec Šudík.
Glváč, Martin, podpredseda NR SR (2016-10-20):
V rozprave vystúpi pán poslanec Schlosár.
Taraba, Tomáš, poslanec NR SR (2022-06-23):
Poslankyňa za SaS je rozhorčená, že na poslednú chvíľu tu prišiel teda nejaký, nejaký pozmeňovák. Pani Cigániková, včera váš poslanec Kazda tu čítal o, začal o desiatej hodine tridsiatej minúte čítať pozmeňovák ku Sulíkovmu návrhu zákona. Čítal ho, neviem, dvadsať minút ho asi čítal, malo to toľko strán a povedal, že hlasovanie bude o jedenástej. Takže to na margo tejto schizofrénie, ktorú tu vy predvádzate, pretože včera ste urobili toto isté vy, len asi problém je celý ten, že rozdeľujete medzi opozičnými a koaličnými poslancami, že od tých opozičných vy ani neočakávate, že majú právo sa oboznámiť s tými zákonmi. A to, čo vás teraz rozčuľuje, že zrejme vám to urobili za chrbtom koaliční poslanci. Lenže podstata je tá, že toto vy robíte dlhodobo. A ešte vás chcem teda upozorniť, že tá vaša pani ministerka spravodlivosti sem prišla v podstate na zrýchlené konanie pri zmene ústavy, čo si myslím, že je úplne že svetová rarita. Takže vlastná medicína, vlastná medicína. Tým pádom ja vám úplne kvitujem, že ste jej to urobili. Ďakujem.
Simon, Zsolt, poslanec NR SR (2017-09-05):
Ďakujem pekne. Reagujem na ministra financií, ktorý momentálne nie je v sále. A na jednej strane som rád, že pán minister vystúpil v rozprave a reagoval na vystupujúcich v rozprave, ale musím povedať, že na moju otázku neodpovedal. A preto považujem za škandalózne, keď minister nezodpovedá otázku, ktorá je tak závažná, že či mieni daňovo zvýhodniť všetky eurofondy, ktoré boli rozdané netransparentne u ministra Plavčana na vedu a výskum, lebo peniaze investované do výskumu týmto zákonom budú daňovo zvýhodnené. Pokiaľ to tak má byť, ja som očakával, že pán minister na túto otázku odpovie, či to tak je. Alebo ja som niečo nenašiel. Ale vzhľadom k tomu, že sa tejto odpovedi vyhol, tak predpokladám, že ten, ktorý mlčí, ten svedčí. Je to tak. Ale potom je to dvojnásobný škandál s eurofondami na vedu a výskum. Plavčan ich netransparentne rozdelí a Ficova strana, Kažimír im dá ešte aj daňovú úľavu. Je to nehoráznosť, nehnevajte sa.
Blaha, Ľuboš, podpredseda NR SR (2024-02-23):
Na vaše vystúpenie, pán poslanec, evidujem štyri faktické poznámky. Ako prvý, pán poslanec Michal Šipoš, nech sa páči.
Gažovičová, Tina, poslankyňa NR SR (2024-02-02):
Ďakujem za slovo. Jeden zo základných princípov demokracie je, že existujú nejaké zákony a pravidlá, ktoré platia pre všetkých. A dneska ráno sme prišli do roboty a tuto hneď na stole prvý dôkaz toho, že nie, ani len v tejto sále pravidlá neplatia pre všetkých, lebo včera bola opozičná SaS upozornená, že nemajú roznášať vytlačené materiály a tuto sme dostali dokument, kde autori priamo sú ministerstvo spravodlivosti a úrad vlády. A ako človek by si povedal, že možno taká, taká drobnosť, taká až hlúposť, ale, ale je to tak evidentná ukážka toho, ako v tejto krajine za tejto vlády jednoducho neplatia pravidlá pre všetkých. A človek potom ani nevie, že kde má, kde má začať s tou argumentáciou, a to tu hovoríme o tom už niekoľko týždňov. Keby súčasní predstavitelia vlády a koalície boli nevinní, tak to idú dokázať pred nezávislým súdom. Teraz majú tú moc, mohli vymeniť špeciálneho prokurátora, môžu nastavovať lepší systém, ale mal by to byť demokratický systém pre všetkých. Namiesto toho sa tu idú trestné činy premlčať, vyšetrovatelia, policajti, ktorí si dovolili vyšetrovať, ktorí si dovolili robiť svoju prácu, tí boli prepustení alebo prehodení na niečo iné. A ešte pri tom všetkom s dieťatkom vylievate, teda s vaničkou vylievate dieťa, lebo idete prijať niečo, čo uškodí a prispeje k krimi... vyššej kriminalite v celej krajine. Ako toto je naozaj absurdné, čo tu žijeme. (Potlesk.)
Simon, Zsolt, poslanec NR SR (2013-03-20):
Ďakujem pekne. No, kolega Hrnčiar, musím povedať, že bolo veľmi miestne prečítať tento otvorený list poslancom z, od kynológov, pretože naozaj potvrdzuje to, že pri predkladaní tohto návrhu zákona v parlamente sme ako poslanci boli trošku zavádzaní a dostali sme nepravdivé informácie od predkladateľa. A práve preto ja si myslím, že bolo miestne tento zákon zobrať späť, keby pán minister bol taký láskavý.
T. Cabaj, podpredseda NR SR: (2009-09-10):
Pán poslanec Berényi chce dať doplňujúcu otázku? Nech sa páči, máte slovo. Máte zapnuté.
Kmec, Stanislav, poslanec NR SR (2019-06-27):
Pán predsedajúci, keďže zo spoločnej správy nevyplynuli žiadne pozmeňujúce návrhy, dajte, prosím, hlasovať o pozmeňujúcom návrhu pána poslanca Pčolinského.
Bugár, Béla, podpredseda NR SR (2018-05-25):
Nech sa páči, prezentujme sa, hlasujme. (Hlasovanie.) Prítomných 127 poslancov, za 68, proti 37, zdržalo sa 19 poslancov, 3 nehlasovali. Konštatujem, že môžme pristúpiť k hlasovaniam. Nech sa páči.
M. Číž, podpredseda NR SR: (2008-06-20):
(Hlasovanie.) Prítomných 134 poslancov, za 62, proti 34, zdržalo sa 38. Tento návrh sme neschválili a konštatujem, že Národná rada nebude pokračovať v rokovaní o tomto návrhu. Vážené kolegyne, kolegovia, tým sme vyčerpali hlasovanie o prerokovaných bodoch programu. Chcem vás ešte informovať o niektorých organizačných veciach. Teraz budeme pokračovať do skončenia poslaneckých návrhov, tak ako máme uvedené v programe, v prvom čítaní. Pokiaľ to, samozrejme, stihneme, tak v takom prípade do 13.00 hodiny, pokiaľ vyčerpáme vystúpenia pánov poslancov, ktorí budú uvádzať návrhy zákonov v prvom čítaní, v takom prípade po ich vystúpení rokovanie prerušíme. Rokovanie v takom prípade potom bude pokračovať 1. júla, o 9.00 hodine sa začne rokovanie o prerušených bodoch programu. Ďakujem pekne. Krátka trojminútová prestávka a potom pokračujeme v schválenom bode programu, štvorminútová, prepáčte. (Prestávka.) (Po prestávke.)
Laššáková, Jana, podpredsedníčka NR SR (2014-01-30):
Pán poslanec Hlina, nech sa páči.
Jurinová, Erika, podpredsedníčka NR SR (2014-11-09):
Pán poslanec Kadúc s procedurálnym návrhom.
Marosz, Ján, poslanec NR SR (2019-09-25):
Ďakujem, pán kolega. Samozrejme, súhlasím s tým, aby voľba bola verejná. Prečo má byť verejná? Aby dnes večer každý človek, každý občan Slovenskej republiky si na internete mohol pozrieť, že ktorý poslanec je za to, aby Ústavný súd bol funkčný, aby fungoval, a ktorý to bojkotuje alebo ktorý hrá nejaké politické hry. A je tu množstvo ľudí, ktorých základné ľudské práva alebo slobody sú porušované aj v dnešný deň. A práve títo ľudia majú možnosť z ústavy sa obracať na Ústavný súd. A ako sme počuli z úst predsedu Ústavného súdu pána Fiačana, aj v dnešný deň je tam viac ako 1 400 podaní, ktoré sú nevybavené. Jednoducho ľudia, ktorí dnes majú porušované základné práva a slobody ratifikované v medzinárodných zmluvách, a neriešia ich iné súdy, sa majú možnosť písomne na ten Ústavný súd obrátiť a ten Ústavný súd musí konštatovať, prepáčte, ale poslanci si neplnia svoje domáce úlohy, poslanci nezvolili kandidátov na sudcov Ústavného súdu, sme ochromení, nepracujeme tak, ako by sme vo váš prospech mali pracovať. Toto je tá tragédia, toto je to smutné a toto musíme už dnes naozaj v tejto voľbe prelomiť a zvoliť štyroch dobrých kandidátov na sudcov Ústavného súdu. A ja verím, že pani prezidentka potom v krátkom čase, možnože v hodinách sfunkční Ústavný súd. Samozrejme, ako sme už z nejakých indícií pochopili, opäť vládna koalícia je nepripravená a čaká sa zase na Roberta Fica, ktorý ktovie kde je a kedy príde, takže môžme očakávať, že aj táto voľba dnešná dopadne... (Prerušenie vystúpenia časomerom.)
Blanár, Juraj, podpredseda NR SR (2021-03-18):
Ďakujem. Môžete zaujať miesto, pani kolegyňa. A teraz otváram všeobecnú rozpravu. Konštatujem, že písomnú prihlášku do rozpravy som nedostal, takže otváram možnosť prihlásiť sa ústne do rozpravy. Nech sa páči. Jeden pán poslanec. Ešte niekto má záujem? Ak tomu tak nie je, uzatváram možnosť prihlásiť sa do rozpravy. Ako jediný vystúpi pán poslanec Eduard Kočiš. Nech sa páči.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, všetci boli za. Návrh zákona sme postúpili do druhého čítania. Ďalej.
Blanár, Juraj, podpredseda NR SR (2021-09-17):
Ďakujem, pán poslanec. Zaujmite miesto pre navrhovateľa, ale ešte predtým ako otvorím rozpravu, evidujem vašu žiadosť prihlásiť sa do rozpravy, ale teraz udeľujem slovo spoločnému spravodajcovi gestorského výboru pre vzdelávanie, vedu a šport (výboru pre vzdelávanie, vedu, mládež a šport, pozn. red.) pánovi poslancovi Augustínovi Hambálkovi, aby informoval Národnú radu o rokovaní výborov o tomto návrhu zákona a odôvodnil návrh stanoviska gestorského výboru. Nech sa páči, pán spravodajca, máte slovo.
A. Belousovová, podpredsedníčka NR SR: (2009-06-18):
Slovo má pán poslanec Miššík. Nech sa páči.
Kaščáková, Renáta, poslankyňa NR SR (2019-06-25):
Tak tých vecných nedostatkov, ktorých bol váš prejav úplne plný, sa už dotkli moji kolegovia, ja by som možno len takú pripomienku na adresu SaS, keď teda tak tvrdíte, že to je strana, ktorá nemá vôbec žiadne riešenia a jej jediným cieľom je prinášať tu návrhy, ktoré majú niečo rozvracať a ideme rozvracať štát. Nuž rada by som vám teda pripomenula veci, ktoré sú objektívne, a to, že strana SaS má napríklad najlepší program, bol niekoľkokrát vyhodnocovaný ako najlepší, konzistentne a systematicky prináša do parlamentu naozaj dobré návrhy, ktoré, ktoré prinášajú tie riešenia. Takže ja sa neobávam, čo by sa stalo, keby sa SaS dostala do vlády, pretože my na vládnutie pripravení sme a máme jasný názor, ako by mali mnohé veci v tejto krajine vyzerať, aby sa tu nekradlo. Čo teda na rozdiel od vášho zástupcu, napríklad pána Kotlebu, to sa o vás povedať nedá. Pretože on už na župe v Banskej Bystrici preukázal, ako by to asi vyzeralo, keby tú vládu ste mali nebodaj v rukách vy. Či už sú to eurofondy, ktoré stopol, alebo o tom, ako zamestnával ľudí načierno a podobne. Takže vy nám, prosím vás, nerozprávajte o tom, aby by vyzerala vláda v našom podaní, keď už ste dokázali, ako by vyzerala v tom vašom. A všetky tie ostatné veci, ktoré tu chrlíte, tak to už som povedala, to sú, to sú veci na úrovni nejakých mítingov, ktoré možno tam obstoja takéto argumenty. Ale takéto, takéto veci nemajú miesto v parlamente, prepáčte.
Žiak, Miroslav, poslanec NR SR (2021-09-22):
Ďakujem veľmi pekne. Pán poslanec Mazurek, váš plamenný prejav, ako sme zvyknutí, bol opäť nastavený správne. Ja sa ale spýtam, kde ste bol v 2018. po vražde dvoch mladých ľudí, kedy boli plné námestia, plné mestá, plné ulice ľudí. Môžme povedať, že to boli státisíce, možno pol milióna ľudí len v uliciach, ktoré hlásili zmenu vlády, zmenu vládnutia. Následne prišlo ku komickej rošáde, kedy bývalý premiér Fico ukázal prstíkom tu na pána Pellegriniho, aby sa postavil a prevzal tú moc, teraz tiež pokrytecky pán Pellegrini ide vyzývať k predčasným voľbám, keď sám mal tú možnosť, keď bol národ nespokojný, otočiť kormidlo dejín a ukázať Slovensku, že spravodlivosť tu už mohla byť dávno nastolená a nemusela nastať táto situácia, aká nastala. A, pán Mazurek, ja sa teda pýtam, kde ste bol v tomto období. Ticho ste stláčal gombíček tu v parlamente, vykrikoval, podnecoval nenávisť, ako to len vy viete, polarizoval spoločnosť a robíte to naďalej, lebo vám chaos a bordel vyhovuje. Vy rastiete na tých ľuďoch, ktorí teraz protestujú, po nich zostávajú kopy alkoholu, vykrikujú vulgárne heslá. Proti slušným protestom, ktoré boli v roku 2018, kedy davy slušných ľudí prechádzali po námestiach, ale niekoľkonásobne vyššie davy ľudí ako v súčasnosti, a vy ste ticho šúchal nožičkami a klopil zrak. Ďakujem veľmi pekne.
Ďuriš Nicholsonová, Lucia, podpredsedníčka NR SR (2019-02-05):
Ďakujem pekne za uvedenie návrhu. Poprosím teraz spoločného spravodajcu z výboru pre pôdohospodárstvo a životné prostredie poslanca Mikuláša Krajkoviča, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme. Pani poslankyňa Verešová nemôžte fotiť, dobre viete. Ani mňa. (Povedané so smiechom.) (Hlasovanie.) Prítomných 136 poslancov, za 79, proti 42, 15 sa zdržali hlasovania. Konštatujem, že návrh sme opätovne schválili. Teraz prosím pána poslanca Kvorku, aby uviedol hlasovanie v prvom čítaní o vládnom návrhu zákona o veterinárnych prípravkoch (tlač 701), nech sa páči. (Hlasovanie o vládnom návrh zákona o veterinárnych prípravkoch a veterinárnych technických pomôckach , tlač 701.)
Mikulec, Roman, poslanec NR SR (2023-12-08):
Ďakujem pekne. Hovorí sa, že, alebo ja si to tak hovorím, že nechcel by som sa dostať k takému doktorovi, jako je minister životného prostredia ochranca životného prostredia, a myslím si, že kolega Hlina to veľmi trefne pomenoval, že tu nejde o nič iné iba o biznis. A čudujem sa aj pánovi Kmecovi, ktorý nekričal v uplynulom období a dlhé roky predtým, že bolo treba odstraňovať environmentálne záťaže napríklad na Zemplíne, kde 30 rokov žiadna z vlád, ktorá sa tam chodila procedúrova... a rôznymi procedúrami a chodili sa tam fotiť a sľubovali ľuďom, jak odstránia odkalisko Poša a Chemko Strážske, a až vláda Igora Matoviča a Eduarda Hegera urobila konkrétne kroky, keď sme naozaj tú environmentálnu záťaž odstránili a naďalej, ak mám teda správne informácie, sa v tom pokračuje, a to len vďaka zložkám ministerstva vnútra a najmä hasičov, za čo im treba poďakovať. Ale myslím, že kolega Hlina úplne presne povedal, že tu ide o to, a preto sa aj tie environmentálne záťaže nedarilo odstraňovať, pretože tí ľudia, na pozemkoch ktorých tie environmentálne záťaže sú, tak jednoducho nemali zodpovednosť, nemali povinnosť odstrániť na vlastné náklady, a to sme od nich chceli v uplynulom období. No a teraz to, samozrejme, opäť idú zmeniť alebo chcú to zmeniť, a dokonca v skrátenom legislatívnom konaní, na čo absolútne nie je žiadny dôvod. Takže ja si myslím, že to vystúpenie kolegu Hlinu bolo absolútne trefné a okrem toho, samozrejme, aj malo to svoju šťavu, za čo ja ďakujem, lebo je to oživením. A myslím si, že naozaj diplomati s dlhoročnou praxou by mali byť oveľa viac nad vecou a nemali by tu osočovať poslancov Národnej rady, pretože tým sú zodpovední za svoju prácu. Ďakujem pekne. (Potlesk.)
Laššáková, Jana, podpredsedníčka NR SR (2013-07-01):
Pani poslankyňa Horváthová, nech sa páči.
Bugár, Béla, podpredseda NR SR (2018-10-17):
Prezentujme sa a hlasujeme. (Hlasovanie.) Prítomných 144, za 65, proti 39, zdržalo sa 40 poslancov. Návrh sme neschválili.
Ďuriš Nicholsonová, Lucia, podpredsedníčka NR SR (2017-05-12):
S reakciou pán poslanec Sopko.
Jurinová, Erika, podpredsedníčka NR SR (2012-12-17):
Ďakujem, pán minister. Prosím pána spravodajcu Mariana Záhumenského, ktorého určil navrhnutý gestorský výbor pre pôdohospodárstvo a životné prostredie, aby podal správu.
Hambálek, Augustín, poslanec NR SR (2017-09-14):
Pán predsedajúci, nakoľko bol schválený bod 8 a 9 z návrhu pani poslankyni Pfundtner, o pozmeňujúcom návrhu pána poslanca Ondreja Dostála nemožno hlasovať. (Reakcia z pléna.)
Laššáková, Jana, podpredsedníčka NR SR (2015-02-06):
Nech sa páči, do rozpravy sa prihlásil pán spravodajca. Nech sa páči, máte slovo.
B. Bugár, podpredseda NR SR: (2003-10-30):
Teraz budeme pokračovať odpoveďami členov vlády na otázky poslancov podľa vyžrebovaného poradia. Prvú otázku položila pani poslankyňa Sabolová ministrovi práce, sociálnych vecí  a rodiny Slovenskej republiky Ľudovítovi Kaníkovi: „Ako je možné riešiť opatrovateľskú službu pri trojičkách, ak súčasná opatrovateľka je povinná vyčerpať 20 dní dovolenky?“ Pán minister, nech sa páči, môžete odpovedať.
R. Fico, predseda vlády SR: (2006-12-07):
Chcem ubezpečiť pána poslanca Galbavého, že budem veľmi stručný v tejto otázke a určite sa budem zaoberať predovšetkým jeho zaujímavým podnetom. Pokiaľ ide o otázku pána poslanca Glendu, dlhodobý trend sledovania účasti na verejnom živote naozaj potvrdzuje, že pozornosť verejnosti sa postupne presúva zo sféry veľkých ideálov a očakávaní do sféry zápasu o dôstojné prežívanie každodenností u tých menej majetných a u tých majetnejších sa celkom prirodzene koncentruje na rastúcu spotrebu tovaru a služieb. Silná, až dramatická materiálna diferenciácia spoločnosti v období po roku 1989 spôsobila, že na Slovensku vznikla početná skupina ľudí, ktorí dnes ťažko nachádzajú dôstojné miesto v našej spoločnosti. Ľudí, ktorí sú plne odkázaní na podporu štátu, na jeho prostriedky, ľudí, ktorí stratili schopnosť, možno ju ani nikdy nemali, udržať sa priamo nad vodou a prežívať bez pomoci. Títo ľudia iba ťažko môžu mať nejaký trvalý záujem o verejné otázky alebo o aktívnu spoluúčasť na riešení týchto verejných otázok. Naopak, osobnou skúsenosťou získavajú dojem, že nikto im nepomôže riešiť ich ťažkosti, na ktoré im vlastné sily a energie nestačia. Ukazuje sa dokonca, že pri voľbách do orgánov obcí a miest sa zúčastňuje ešte menej ľudí, ako pri voľbách do Národnej rady Slovenskej republiky, hoci je tu určitý posun. Boli sme svedkami toho, že volebná kampaň pri voľbách do mestských a obecných zastupiteľstiev a voľbách primátorov a starostov bola teraz v roku 2006 veľmi dynamická. Pravdepodobne najdynamickejšia, ak urobíme určité porovnanie od roku 1990. Je to pravdepodobne tým, že ľudia začali chápať význam a postavenie samospráv najmä preto, že došlo k významnému presunu kompetencií, ale aj k významnému presunu finančných prostriedkov. Napriek tomu tu určite žiadna miera spokojnosti nemôže byť a boli by sme falošní, ak by sme tvrdili, že účasť vo voľbách bola veľkým úspechom. Medzi najčastejšie argumenty, ktoré v súvislosti so svojou neúčasťou na týchto posledných decembrových komunálnych voľbách uvádzajú ľudia, je predovšetkým nezáujem a odpor voči politike a jednak presvedčenie, že žiadne voľby, ani zmena politickej elity neprinesú žiadnu pozitívnu zmenu v tomto ohľade. Myslím si, vážené dámy a páni, že otázka, ktorú postavil pán poslanec Glenda, sa dotýka nielen vlády Slovenskej republiky, ale dotýka sa nás všetkých, ktorí pôsobíme v politickej sfére. Je to podľa môjho názoru najmä potreba dodržiavať predsavzatia a sľuby, ktoré sú súčasťou, či už volebných programov alebo programových vyhlásení, je to nevyhnutnosť robiť reálnu politiku, informovať dostatočne ľudí o všetkom, čo sa v tejto krajine deje. Toto sú asi najlepšie nástroje, ktoré dopomôžu aj v budúcnosti k vyššej účasti a k vyššiemu záujmu. Som rád, že hneď po tejto otázke sa ma spýtal pán poslanec Galbavý na tému, ktorá je určite dôvodom toho, prečo máme takú nízku účasť pri volebných aktoch, ale k tejto otázke sa dostanem až potom, ak vyčerpá pán poslanec Glenda možnosť doplňujúcej otázky. Ďakujem pekne.
Budaj, Ján, poslanec NR SR (2018-10-23):
Ďakujem. Pán Dostál popísal vcelku zaujímavo kúzla a čáry tejto nočnej šou, ale nepostrehol, ako nám zmizol z rokovania antisemitský zákon. Predkladateľ ho stiahol a ja naozaj mám neodbytný pocit, že ho stiahol preto, lebo náhle koalícia potrebuje samotných antisemitov. No ťažko potom rokovať o antisemitskom zákone. No úplne to chápem a dodávam aj tento fakt k popisu tohoto večera, ktorý, alebo už pomaly noci, ktorý naozaj môže sa rátať k tým významným nočným rokovaniam, na ktorých sa lámala slovenská demokracia, či to bola noc dlhých nožov alebo ďalšie nočné výtržnosti, na ktoré sa potom neradno spomína. Ešte stále má strana MOST – HÍD šancu nedosiahnuť, ísť iba cestou do pekla, ale nebyť v tom pekle, tak ako predtým varovala pani Žitňanská. Ešte stále je možné stiahnuť tento, tento zákon a stiahnuť túto cestu rokovania s fašistami a vytvárania novej koalície.
I. Gašparovič, poslanec: (2001-11-30):
M. Andel, podpredseda NR SR: Ďakujem. Teraz v rozprave vystúpi pán Mikloš, podpredseda vlády Slovenskej republiky. Nech sa páči, pán podpredseda, máte slovo.
Figeľ, Ján, podpredseda NR SR (2013-07-01):
Ďalším rečníkom prihláseným do rozpravy je József Nagy. Nech sa páči.